OpenLLM-France/wikimedia huggingface dataset:
# Riu Slaney

El Riu Slaney (irlandès: Abhainn na Sláine, "riu de la salut") és un riu al sud-est d'Irlanda. Sorgeix a la muntanya de Lugnaquilla en la part occidental dels monts Wicklow i flueix cap a l'oest i després al sud a través del Comtat de Wicklow, Comtat de Carlow i Comtat de Wexford, abans d'entrar al Canal de Sant Jordi a la mar d'Irlanda per la ciutat de Wexford. L'estuari del Slaney és ampla i poc profund i és conegut com a Wexford Harbour. Ciutats en el Slaney inclouen Stratford-on-Slaney, Baltinglass, Tullow, Bunclody, Enniscorthy i Wexford. Al llarg dels 117 quilòmetres del seu curs, està creuat per 32 ponts de carretera i un pont de ferrocarril.
Hi ha abundància de vida silvestre en el mitjà fluvial. A Wicklow, poden veure's ramats de cérvols, així com cignes, merles d'aigua, ànecs collverd, agrons i blauets. A l'ocàs poden veure's ratpenats, òlibes i llúdries, mentre que les maresmes de l'estuari són llocs en els quals abunden gavines vulgars, gamba roja i hematopòdids. En temporada, poden pescar-se salmons i truites.

## Vegeu també

* Rius d'Irlanda

## Referències

* ↑ Duffy, 2006, p. 33.
* ↑ Duffy, 2006, p. 19.

## Bibliografia

* Duffy, John. River Slaney, from source to sea (en anglès), 2006. ISBN 978-0-9554184-0-2.

## Enllaços externs

* Riu Slaney: medi ambient en perill Arxivat 2008-08-20 a Wayback Machine.
# Riu Skeena

El riu Skeena és un riu que discorre per la Colúmbia Britànica i que suposa el segon riu més extens que flueix únicament per Canadà i un dels més llargs del món sense embassaments que aturin les seves aigües. Actua com a important artèria de transport fluvial a la zona, tot i que la seva era daurada va ser la dels vaixells de vapor.
El riu neix al Spatsizi Plateau Wilderness Provincial Park, concretament de la zona anomenada Sacred Headwaters a la vall entre els monts Gunanoot i la muntanya Thule; travessa les Muntanyes Costaneres (Coast Mountains) i desemboca a l'oceà Pacífic per l'entrada Dixon a l'estret Hecate, a prop de la població de Prince Rupert. Té nombrosos afluents, entre els quals destaquen el Sustut, el Babine, el Bulkley i el Zymoetz per la riba esquerra i el Kitwanga i el Kitsumkalum per la riba dreta. Té onze trams diferenciats: Ecstall, Gitnadoix, Kitsumkalum, Lakelse, Zymoetz, Kitwanga, Kispiox, Bear/Sustut, Babine, Bulkley/Morice i Upper Skeena. El seu cabal varia força per l'aigua provinent de la neu a les estacions de desgel (essent màxim entre abril i juny) i el seu curs dibuixa força meandres. El clima varia en funció de la zona, essent muntanyenc a la part alta i amb temperatures més elevades a prop de la desembocadura.
L'abundància de salmons que remunten el seu curs fa que tingui una gran importància per a la pesca, recreativa i comercial. Les cinc espècies de salmó del Pacífic es poden trobar a les seves aigües: Oncorhynchus tshawytscha (de vegades conegut com a salmó de boca negra=, Oncorhynchus kisutch (també conegut com com a salmó Calico), el salmó keta, el salmó rosat del Pacífic i el salmó vermell (és el segon riu del Canadà en abundància d'aquesta espècie, només pel darrere del riu Fraser). També hi abunda la truita arc de Sant Martí. Als parcs naturals que envolten hi viuen ossos, en especial el protegit ós de Kermode, així com caribús, llops i ants. La vegetació és abundant en tot el seu curs.
És la pàtria natal dels pobles tsimshian i gitxsan, entre altres pobles nadius. En la seva llengua el riu primerament es deia Ikshean, que segons el missioner William Henry Collison vol dir "que surt dels núvols". Un camí recorregut per mules i cavalls va servir per comunicar les comunitats del nord amb les del sud. L'aventurer d'origen basc Jean-Jacques Caux era un dels seus guies més experimentats durant el segle xix. En l'actualitat la via s'ha transformat en carretera en gran part del seu recorregut i està vorejada per les vies del tren.

## Referències

* ↑ John T. Walbran, British Columbia coast names, 1592-1906, Govt. printing bureau (Ottawa), 1909
# Riu Nagar (Bangladesh)

Nagar és un petit riu de Bangladesh. Neix al districte de Bogra i entra al districte de Rajshahi i després d'un curs d'uns 30 km en aquest darrer districte desaigua al riu Gur, nom que es dona al riu que s'ha format poc abans per la unió de l'Atrai i el Jamuna.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Can Llorell

Can Llorell és un monument del municipi de Santa Coloma de Farners (Selva) inclòs en l'Inventari del Patrimoni Arquitectònic de Catalunya.

## Descripció

És un edifici de dues plantes, amb vessants a laterals i cornisa catalana. La façana ha estat restaurada i s'ha deixat vista la pedra del parament. El portal és d'arc de mig punt adovellat. Està protegit per una porta de ferro forjat de barrots. Cal destacar que es conserva una finestra gòtica central d'arc conopial lobulat i impostes decorades. Pel que fa a la resta d'obertures, són rectangulars, simètriques a banda i banda de la façana i emmarcades amb pedra i també estan protegides per reixes de ferro forjat. A la part dreta de la casa, s'allarga un cos adossat, el qual també té portalada d'arc de mig punt, amb una porta de fusta, sense reixa i sense ser adovellada. Hi ha altres dependències al voltant. Tota la zona de l'era està enrajolada.
A l'interior conserva els forjats de bigues de fusta, però està totalment restaurada. En una de les sales, la de l'esquerra, s'ha repicat el parament deixant al descobert una gerra de ceràmica negra encastada al mur, que es va descobrir quan es feien les obres de restauració.

## Història

Les primeres notícies documentals daten del segle xiv però l'edifici actual és del segle xvi. Ha sofert dues restauracions importants al segle XX però es manté l'estructura original. En l'última, l'any 2000-2001, es va repicar la façana i es va eliminar l'arrebossat.

## Referències

* 1 2 3 «Can Llorell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].

## Enllaços externs

* «Can Llorell». Patrimoni de la Selva. Consell Comarcal de la Selva.
# Can Llor (Sant Cebrià de Vallalta)

Can Llor és una obra de Sant Cebrià de Vallalta (Maresme) inclosa a l'Inventari del Patrimoni Arquitectònic de Catalunya.

## Descripció

Masia del grup II està situada a alguns kilòmetres del nucli urbà. Les incorporacions per la banda dreta de la casa han trencat l'estructura originària de la casa, molt semblant a Ca la Rossa, al mateix terme municipal. Entre les obertures cal destacar les motllures i ampits d'estil clàssic, probablement del segle xviii i de principis del XIX. Pel que fa al portal, no en queda cap rastre de l'anterior; actualment una gran porta de fusta ocupa el seu lloc per a facilitar l'accés dels grans vehicles per a l'explotació agrícola.

## Referències

* ↑ «Can Llor». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Can Japus

Can Japus és una obra de Monistrol de Montserrat (Bages) protegida com a Bé Cultural d'Interès Local.

## Descripció

Edifici de planta quadrada, de planta baixa i pis, i coberta a quatre aigües, amb teules vidriades que formen línies sinuoses i decoratives a la teulada.
Les façanes són simètriques, presenten tres obertures en forma de finestres a cada una. Per damunt de la teulada, una petita terrassa de planta quadrada que a la cegada és coberta per una teulada a quatre vessants.

## Referències

* 1 2 «Can Japus». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].
# Roca de les Sitges

La Roca de les Sitges és una muntanya de 752 metres que es troba al municipi de Montclar, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cannon Beach

Cannon Beach és una població dels Estats Units a l'estat d'Oregon. Segons el cens del 2007 tenia 1.680 habitants.

## Demografia

Segons el cens del 2000, Cannon Beach tenia 1.588 habitants, 710 habitatges, i 418 famílies. La densitat de població era de 411,5 habitants per km².
Dels 710 habitatges en un 20,8% hi vivien nens de menys de 18 anys, en un 49% hi vivien parelles casades, en un 7,3% dones solteres, i en un 41% no eren unitats familiars. En el 33,5% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,7.
Per edats la població es repartia de la següent manera: un 17,4% tenia menys de 18 anys, un 12,3% entre 18 i 24, un 21,5% entre 25 i 44, un 32,1% de 45 a 60 i un 16,7% 65 anys o més.
L'edat mediana era de 44 anys. Per cada 100 dones de 18 o més anys hi havia 84,4 homes.
La renda mediana per habitatge era de 39.271$ i la renda mediana per família de 45.329$. Els homes tenien una renda mediana de 31.250$ mentre que les dones 21.641$. La renda per capita de la població era de 24.465$. Aproximadament el 8,2% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cannon Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cannon Beach». American Fact Finder. Oficina del Cens dels Estats Units, 12-01-2010.
# Robert Smith

Robert James Smith (Blackpool, Lancashire, 21 d'abril de 1958) és un músic anglès. Ell és el cantant, guitarrista, lletrista i compositor principal del grup The Cure, i el seu únic membre constant des de la creació del grup el 1976.
# Robert Sisk

Robert F. Sisk (20 de març de 1903 - Los Angeles, 25 de febrer de 1964) va ser un productor de cinema estatunidenc.
Les fonts difereixen pel que fa al seu lloc de naixement, algunes indiquen Maryland i altres especifiquen el poble no incorporat de Pokeshaw a la província canadenca de Nova Brunswick. Després de treballar com a reporter per The Baltimore Sun i Variety, va començar a treballar com a director de publicitat, primer per al Theater Guild i després per a RKO Pictures. A finals de la dècada de 1930 es va convertir en productor i va fer diverses pel·lícules amb John Farrow a RKO, inclosa Five Came Back (1939). Més tard va treballar a la MGM i va produir per a la televisió.
La seva dona va morir el 1957. Van tenir una filla. Sisk va morir a Los Angeles quatre setmanes abans del seu 61è aniversari.

## Filmografia seleccionada

* Little Women (1933)
* The Three Musketeers (1935)
* Annie Oakley (1935)
* The Plough and the Stars (1936)
* The Outcasts of Poker Flat (1937)
* Annapolis Salute (1937)
* Night Spot (1938)
* Dones condemnades (Condemned Women) (1938)
* El transatlàntic del Pacífic (Pacific Liner) (1939)
* The Saint Strikes Back (1939)
* Confessió completa (Full Confession) (1939)
* Five Came Back (1939)
* La noia de Mèxic (The Girl from Mexico) (1939)
* A Bill of Divorcement (1940)
* Tom, Dick i Harry (Tom, Dick and Harry) (1941)
* The Forest Rangers (1942)
* Love Laughs at Andy Hardy (1946)
* El coratge de Lassie (Courage of Lassie) (1946)
* Master of Lassie (1948)
* The Sun Comes Up (1949)
* Challenge to Lassie (1949)
* Tension (1949)

## Referències

* ↑ «Sisk, 60, One of Major Film Producers in 1930s, Dies». , p. 15.
* ↑ «Close-Ups and Long-Shots Of the Motion Picture Scene». , 01-11-1939, p. 18.
* ↑ «Mrs. Robert Sisk, Wife of Producer, Dies at 53.». Los Angeles Times, 18-11-1957, p. B9.
# Robert Emmet

Robert Emmet (Dublín, Irlanda, 4 de març de 1778 - 20 de setembre de 1803) fou un republicà irlandès.
Robert Emmet Sherwood fou un patriota irlandès que estudià Dret i després viatjà per Bèlgica, França i Espanya i va entaular negociacions amb Napoleó I i Talleyrand, que li va prometre que l'ajudaria en els seus projectes per l'emancipació d'Irlanda.
Quan retornà, el 1802, junt amb Thomas Russell i James Hope, organitzà la rebel·lió irlandesa del 1803, un alçament violent sense èxit d'un grup de republicans i nacionalistes irlandesos per assolir la independència d'Irlanda com a república laica independent de Gran Bretanya. Durant la revolta fou assassinat lord Kilwarden, cap de la Justícia d'Irlanda.
Emmet va emetre una proclama en nom del "govern provisional". Fent una crida al poble irlandès "per demostrar al món que sou competents per ocupar el vostre lloc entre les nacions ... com a país independent", Emmet va deixar clar en la proclamació que haurien de fer-ho "sense ajuda estrangera": " Aquesta confiança que una vegada es va perdre confiant en el suport extern ... s'ha tornat a restaurar. Ens hem compromès mútuament a mirar només a la nostra pròpia força ". El Govern va intentar suprimir les 10.000 còpies impreses de la Proclamació. Només dues còpies es conserven avui.
Detingut a Dublín el 1803, fou portat davant d'una comissió reial i condemnat a mort, sentència que s'executà l'endemà de pronunciada.
Emmet fou recuperat com a figura política del republicanisme irlandès més endavant, els anys 1840 pels Joves Irlandesos (Young Irelanders) durant les grans fams d'Irlanda, que més endavant durien a la rebel·lió de la fam de 1848. Més tard la Germandat Republicana Irlandesa (IRB) i l'Exèrcit Republicà Irlandès (IRA) també reivindicarien Emmet en la tradició del republicanisme revolucionari.
Als Estats Units hi ha diversos carrers i places dedicades a Robert Emmet en localitats amb presència de la immigració irlandesa, i té dedicades estàtues a Dublín, Washington i San Francisco..

## Referències

* ↑ Belchem, John. Diccionario Akal de Historia del siglo XIX (en castellà). Madrid: Akal, 2007, p. 167. ISBN 9788446018483.
* ↑ «Robert Emmet». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopedia universal ilustrada europeo-americana. volum 9, Bong-Bz.. (Repr. d. Ausg. 1910). Espasa-Calpe, 1976, p. 1027. ISBN 84-239-4509-X.
# Roldán

«Roldán» té aquests significats:
* Biografies:
** Amadeo Roldán (París, França, 1900 - Santiago de Cuba, 1939), director d'orquestra i violinista cubà
** Antonio Roldán Monés
** Félix Sanz Roldán (Uclés, 1945), militar espanyol, director del Centre Nacional d'Intel·ligència (2009-19)
** Fernando Roldán (Xile, 1921 – 2019), futbolista xilè integrant de l'equip xilè a la Copa del Món de 1950
** Francisco Roldán Jiménez
** Jorge Roldán
** José Emilio Roldán Pascual
** Juan Roldán Ros
** Juan Pérez Roldán, o Maestro Roldán, (1604 - 1672) compositor espanyol de música religiosa del que es diu que desenvolupava el
** Kevin Roldán (Cali, Colòmbia, 1993), cantant colombià de hip hop i reggaeton
** Lorena Roldán Suárez
** Luis Roldán Ibáñez (Saragossa, 1943 - 2022), polític socialista espanyol famós per un escàndol de corrupció política
** Luisa Roldán (Sevilla, 1652 - Madrid, 1706),
** María Roldán Castros (Madrid, 1912- Mexico DF, 2003), veterinària, biòloga i professora
** Pedro Roldán (?, 1624 - Sevilla, 1699), escultor del barroc andalús i espanyol
** Weimar Roldán Ortiz (Medellín, 1985), ciclista colombià, especialista en el ciclisme en pista
** Wilmar Alexander Roldán Pérez (Remedios, Antioquia, 1980), àrbitre de futbol colombià
* Miscel·lània:
** Rebel·lió de Roldán, aixecament en armes de l'any 1498 liderat per Francisco Roldán a les Antilles
** Salto de Roldán
# Canaletes

«Canaletes» té aquests significats:
* Font de Canaletes font a la part alta de la Rambla de Barcelona.
* Can Canaletes masia del segle xvi als peus de la serra de Collserola (Cerdanyola del Vallès)
* Coll de les Canaletes serra de Tivissa (Ribera d'Ebre)
* Cova de Fullà-Canaletes
* El riu Canaletes, afluent de l'Ebre.
Viccionari
# Canalejas de Peñafiel

Canalejas de Peñafiel és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 360 | 318 | 280 | 294 |
# London Grammar

London Grammar és un grup d'indie pop britànic de Nottingham format el 2009. En formen part la Hannah Reid, el Dan Rothman i el Dominic 'Dot' Major. El seu primer senzill va ser Metal & Dust el febrer de 2013. El seu àlbum de debut va ser If You Wait del 9 de setembre de 2013.
El 9 de juny 2017 van publicar el seu segon disc d'estudi, Truth is a beautiful thing.

## Referències

* ↑ Lester, Paul. «New band of the day: London Grammar (No 1,497)». [Consulta: 7 gener 2016].
* ↑ The Guardian, Sam Wolfson, 30 August 2012
* ↑ «Introducing... London Grammar». BBC, 04-06-2013. [Consulta: 25 juny 2013].
* ↑ James Lachno. «London Grammar – New Faces». The Daily Telegraph, 13-06-2013.
# Internet per satèl·lit

Internet per satèl·lit o connexió a Internet via satèl·lit és un mètode de connexió a Internet utilitzant com a mitjà d'enllaç un satèl·lit.

## Referències

* ↑ «How It Works: Satellite Internet Access» (en anglès). PC World, 17-07-2000. Arxivat de l'original el 2016-03-06. [Consulta: 4 febrer 2013].

## Vegeu també

* Proveïdor d'Internet
* Broadband Satellite Multimedia
# Syngnathus macrophthalmus

Syngnathus macrophthalmus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 12,2 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical.

## Distribució geogràfica

Es troba a Suez i al voltant d'Hurghada (nord-oest del Mar Roig).

## Referències

* 1 2 3 FishBase (anglès)
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.

## Bibliografia

* D'Ancona, U., 1934: Le specie Mediterranee del genere Syngnathus. Memoria, Royal Comitato Talassografico Italiano Núm. 210: 1-79, Pls. 1-3.
* Dawson, C. E., 1984: Synopsis of Australian pipefishes usually referred to the syngnathine (tail-pouch) genera Syngnathus, Leptonotus and Histogamphelus. Memoirs of the Museum of Victoria Núm. 45: 71-123, Pls. 1-9.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Safnou

Safnou (àrab: سفنو, Safnū) és un illot deshabitat del grup de les illes dels Quèrquens (Qerqenna) a Tunísia situat enfront de la costa nord-oest de l'illa de Chergui, davant el petit poble d'En Najet.
# Safonovo (Múrmansk)

* Per a altres significats, vegeu «Safonovo».
Safonovo - Сафоново (rus) és un poble (un possiólok) de l'óblast de Múrmansk, a Rússia.

## Història

L'indret és mencionat des del començament del segle XX com un lloc de cabanes de pescadors, amb el nom de Guba Griaznaia. El 1936 s'hi construí un aeròdrom a la vora de la mar que havia de servir per a l'aviació de la marina de la flota del nord. D'aleshores ençà s'hi construïren edificis administratius de pedra i algunes cases de tres plantes típiques de l'època soviètica, però la majoria dels habitants vivien encara en isbes de fusta; la majoria, però foren destruïdes durant els anys 1980-1990. El poble rep el seu nom actual el 15 de juliol del 1954 en honor de l'heroi soviètic Safónov.
# Chhattisgarh

Chhattisgarh (Chhattisgarhi/Hindi: छत्तीसगढ़) és un estat de la Unió Índia, format l'1 de novembre del 2000 amb els 16 districtes del sud-est de Madhya Pradesh on es parla el chhatisgarhi, dialecte de l'hindi oriental. La superfície és de 135,194 km² i la població de 20.795.956 habitants (2001). El nom vol dir "Trenta-sis fortaleses". La capital és Raipur.

## Geografia

La part nord i sus són planes i el centre muntanyós. La part nord forma part de la plana del Ganges i està regada pel riu Rihand, un afluent del riu sagrat. A l'est les muntanyes Satpura dividiexien aquesta plana de la conca del Mahanadi. Al centre la conca del Mahanadi i els seus afluents està separada de la conca de Narmada per les muntanyes Maikal, part de les muntanyes Satpura. La part sud està a l'altiplà del Dècan i regada pel riu Godavari i el seu afluent el Indravati.
En conjunt el riu principal és el Mahanadi i el segueixen el Hasdo (afluent del Mahanadi), Rihand, Indravati, Jonk i Arpa.

## Història

El seu antecedent fou la divisió de Chhattisgarh sota domini britànic, a les Províncies Centrals, amb capital a Raipur, que estava formada per:
* Districte de Raipur
** Quatre estats agregats: Chhuikadan, Kanker, Khairagarh i Nandgaon
* Districte de Bilaspur
** Dos estats agregats: Kawardha i Sakti
* Districte de Sambalpur
** Set estats agregats: Kalahandi, Raigarh, Sarangarh, Patna, Sonpur, Rairakhol i Bamra.
La superfície total era de 102.981 km² i la població de 4.612.705 habitants el 1881.
El 1905 el districte de Sambalpur fou agregat a la província de Bengala, però com que el 1906 es va crear un nou districte (segregat de Raipur), va seguir formada per tres districtes:
* Districte de Raipur
* Districte de Bilaspur
* Districte de Drug
** Catorze principats agregats a diferents districtes.
La superfície total era de 102.981 km² i la població de 2.924.663 habitants el 1891 i 2.642.983 el 1901.

## Vegeu també

* Jagdalpur.
* Kauriya.
* Khariar.
* Khujji.
* Lohara.
* Lohara Sahaspur.
* Chhattisgarh Mukti Morcha

## Bibliografia

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.